הכרת שלטונות המס בהפרשות 
מעסיק לקרן עובדים

אנחנו נוהגים לנכות משכרו של כל עובד סכום לקרן עובדים; וסכום מקביל ממעסיק.

בארגון אין ועד עובדים.

אנו פועלים, על פי "צו הרחבה לפועלי מתכת ואלקטרוניקה".

השאלה היא:

האם הפרשת המעסיק לקרן עובדים היא "הוצאה מוכרת" בעבורו ?

יניב גבריאל משיב:

אם ההפרשה ל"קרן עובדים" היא הכרחית ו/או קשורה למילוי תפקידו של העובד אצל המעביד במפעל - הרי שהוצאה זו עומדת במבחן ההוצאה, בשמירת ההון הקיים. ככזו, היא תותר בניכוי אצל המעביד(1).

עם זאת, אם ההפרשה ל"קרן עובדים" נועדה למטרה, שאינה בתחום עיסוקו של העובד אצל המעביד במפעל - הרי שהוצאה זו אינה עומדת במבחן ההוצאה, בשמירת ההון הקיים. ככזו, היא לא תותר בניכוי אצל המעביד(2).

כפועל יוצא מכך, וכהמשך ישיר של הנאמר עד כה - על מנת שההוצאה הזו תותר בניכוי, יש לבחון, מחד גיסא, האם היא לנוחות המעביד ? ומאידך גיסא, האם היא משרתת את ייצור ההכנסה של המעביד(3)?

אם התשובה לכך היא חיובית - תוותר בניכוי ההוצאה ל"קרן עובדים" אצל המעביד, גם כשלא היה חייב לעשות כן, על פי חוק, או על פי הסכמי עבודה.

מודגש בזה, כי הוצאה, כאמור, שעמדה במבחן ההוצאה, בשמירת ההון הקיים, תותר בניכוי רק על בסיס מזומן(4). כלומר, המעביד יהא רשאי לנכות את ההוצאה רק באותה שנת מס, שבה היא שולמה בפועל.

הפניות המשיב:

(1) ע"א 735/85, בן שחר זרעים נ' פקיד שומה, פד"א י"ח 10.

(2) עמ"ה 157-8/80, אלמולי השקעות בע"מ נ' פקיד שומה, פד"א י"ט 217.

(3) עמ"ה 549/60, חברת פסג' התעשייה נ' פקיד שומה, פ"מ ל"א 108.

(4) סעיף 18(א) לפקודת מס הכנסה, נוסח חדש, התשכ"א-1961.
 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il